АҞӘА, нанҳәа 27 – Sputnik. Аҵарауаа агәра ганы иҟоуп, амшын аҿы аҽыкәабара шәарҭара шаҵым акоронавирус аҿкааразы, абри атәы рҳәеит новосбирсктәи ацентр "Вектор" аҵарауаа аҭыжьымҭа "Известия" аҟны.
Иазгәаҭоуп, ҳаамҭазы акоронавирус аӡы аҟынтәи изахьхьоу ҳәа макьаана аӡәгьы дшыҟам. Ишеиҭарҳәаз ала, аӡаҟны аинфекциа аизакра зынӡа имҷуп, убри аҟнытә ауаҩы ачымазара ихьӡом.
Убри аан акоронавирус индиатәи аштамм "дельта" егьырҭ авирус хкқәа реиԥш ахы мҩаԥнагоит. Аӡҭачқәа рыҟны 72 сааҭ аҽеиқәнархар алшоит.
Нанҳәа 26 рзы "Вектор" ашәҟәы иҭанагалеит акоронавирус азы урыстәылатәи ахәбатәи алаҵа, иара аҟаҵара рабжьаргоит 18 шықәса зхыҵуа инадыркны 60 шықәса рҟынӡа.
Иара уба шәаԥхьар ҟалоит:
- Аԥсуа қалақь "акадифаамҭазы" хәмариала аԥсшьара ахьалшо аҭыԥқәа ирылашәеит